Jaé
Jaé utawi Zingiber officinale inggih punika silih tunggil tetanduran herbal sané tegehnyané petang dasa nyantos seket méter, punnyané mawarna gadang madon tunggal mawarna gadang. Jaé punika mabunga sané mamuncuk lanying mawarna gadang masawang barak. Buahnyané bunter lantang mawarna gading miwah maakah serabut putih daki.jaé ngranjing suku Zingiberaceae ngranjing tetanduran temu. jae madué rasa sané lalah riantukan senyawa keton sané mawasta zingeron.
Lelintihan[uah | uah wit]
Jae kabaos mawit saking India, sakewanten, wénten taler sané maosang jae mawit saking Républik Rakyat Tiongkok Selatan. Punika mawinan, India miwah Cina kabaos panegara kapertama sané nganggén jae pinaka bahan inem-ineman, ajeng-ajengan, miwah loloh.[1] Ring India, jae kabakta ri kala jadma india madagang pantaraning wewidangan Asia, Tiongkok, Jepang, ngantosTimur Tengah.
Botani[uah | uah wit]
Jahe (Zingiber officinale Rosc.) inggih punika tetanduran sané rumasuk suku Zingiberaceae. Wastan Zingiber mawit saking basa Sansekerta“singabera” miwah Yunani “Zingiberi” sané maarti tanduk, riantukan wentuknyane kadi tanduk. Khasiat jaé inggih punika kaanggén ngetisang basang, ubad makohkoan, ubad sakit bangkiang, penawar cetik. Kaanggén ngetisang basang kaanggén limolas gram katunu salanturnyané kaintuk miwah dagingin madu acekit sadurung kaanggén loloh. Kandungan kimia ring jaé inggih punika flavonodia, polifenol miwah lengis atsiri.Jaé punika wénten tigang soroh kadasarin antuk wentuk, warna miwah rimpang.[2] jae prasida tumbuh becik ring genah sané tegehnyane 0 ngantos 1500 meter ring duur permukaan laut, sajabaning jahe gajah sané prasida tumbuh ring genah sané tegehnyane 500 ngantos 950 meter.[3]
Jaé punika kaanggén loloh tradisional ring Bali, rasannyané lalah nanging yéhnyané akidik, lengis atsiri sané akéh ngranayang jaé punika dados lilih.[4]
Ceciren Morfologis[uah | uah wit]
Jaé marupa sakadi cekuh, mawarna soklat, tur dagingnyané mawarna kuning. Jahé ketahnyané kanggén lakar basa genep ring Bali. Entik-entikan puniki akéh kawigunannyané, yéning kaajeng jahéné puniki ngawé ragané seger tur anget, miwah yéning kainem ketahnyané jahé puniki kaseduh sareng teh, utawi kopi, nika mawinan ragané anget tur penyakité gelis ical.
Warna miwah ageng jae nika mabina-binaan. Ketahnyane jae mabuku-buku, agak pégpég mawarna soklat nguda miwah isinyane mawarna kuning nguda. Wenten taler jae sané madué kulit mawarna barak sané kabaos jae barak.[5] Jae madué akah serabut sané medal saking rimpangnyane miwah warnanyane putih daki.
Pustaka[uah | uah wit]
- ↑ "DISTAN - Dinas Pertanian D.I.Yogyakarta". DISTAN (ring Inggris). Kaaksés 2021-07-17.
- ↑ Departemen Kesehatan Républik Indonésia. Inventaris Tanaman Obat Indonésia Jilid I. Jakarta, 2000.
- ↑ "Mau Tau Sejarah dan Manfaat Jahe untuk Kesehatan, Baca Ini!". LENSAPENA | (ring Indonesia). 2020-03-07. Kaarsipin saking versi asli tanggal 2021-07-17. Kaaksés 2021-07-17.
- ↑ Materi Pertanian
- ↑ agrotek (2020-01-23). "Klasifikasi dan Morfologi Tanaman Jahe". Ilmu Pertanian (ring Indonesia). Kaaksés 2021-07-17.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn bjn_Latn ban_Latn ban_Latn